Мара Белчева
Степ. Широка снежна степ…

chitanka.info

Степ. Широка снежна степ.

Пада мрак. Из бездната на вечерта

вихъра зави свиреп.

Скитник стар запря пред тъмните врата

манастирски. Щап подел,

той почука: „Нищ отвърженик нерад!“

— „Всякой е добре дошел,

влез“. Прегърбен влезе старца белобрад.

Влезе и излезе пак.

Не намери той и тука своя Бог,

чийто глас през нощний мрак

го поведе — глас и кротък и жесток.

Влезе и излезе пак.

И през снежното мълчане на нощта,

чут е тежкия му крак,

твърдо стъпащ, как се отеква в степта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.